Ministerul Sănătăţii

ORDIN

pentru modificarea și completarea Ordinului ministrului sănătății nr. 736/2019

**privind aprobarea modului de administrare, finanţare şi implementare a acţiunilor prioritare pentru asistarea circulatorie mecanică prin oxigenare extracorporală**

**prin membrană sau minipompă rotativă axială percutană - AP-ECMO**

    Văzând Referatul de aprobare nr. \_\_\_\_\_\_\_\_\_\_ din \_\_\_\_\_\_\_\_ al Serviciului medicină de urgenţă din cadrul Direcției generale asistență medicală,

    având în vedere:

-prevederile art. 100 alin. (5) și (6) din Legea nr. 95/2006 privind reforma în domeniul sănătății, republicată, cu modificările și completările ulterioare,

-adresa Comisiei Colectivului de Lucru al AP-ECMO înregistrată la Ministerul Sănătății sub nr.SMU 1562/13.07.2023,

în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

     ministrul sănătăţii emite următorul

ORDIN:

**Art. I** Ordinul ministrului sănătăţii nr.736/2019 privind aprobarea modului de administrare, finanţare şi implementare a acţiunilor prioritare pentru asistarea circulatorie mecanică prin oxigenare extracorporală prin membrană sau minipompă rotativă axială percutană - AP-ECMO publicat în Monitorul Oficial al României, Partea I, nr.408 din 24 mai 2019, cu completările ulterioare,se modifică și se completează după cum urmează:

1. La art. 20, după punctul 4 se introduce un nou punct, punctul 5, cu următorul cuprins:

 “5. contractarea serviciilor de service și mentenanță preventivă pentru aparatura și echipamentele pentru asistare circulatorie mecanică prin oxigenare extracorporală prin membrană, mini-pompă rotativă axială percutană (console balon contrapulsație intraaortică, console ECMO, mini-pompă rotativă axială percutană), precum și achiziționarea de kituri și piese de schimb pentru această aparatură.Contractele de service pot fi “Service cu piese de schimb incluse cu reînnoire anuală” sau contracte de service tip “Service la cerere cu sau fără piese de schimb incluse”, cu obligativitatea prestatorilor de servicii de a face dovada că dețin:

    a) autorizație de la producător pentru efectuarea serviciilor de service și mentenanță (în cazul în care agentul economic este altul decât producătorul echipamentului medical);

    b) echipa de service (inginerii de service) să dețină certificat/diplomă/aviz autorizat de producător pentru efectuarea serviciilor de service și mentenanță pentru echipamentul respectiv;

   c) infrastructura necesară pentru efectuarea serviciilor de service și mentenanță pentru echipamentele vizate (echipamente de diagnoză, calibrare, revizie etc.)

 5.1. Echipamentele eligibile pentru această categorie sunt următoarele:

    a) aparate de asistare circulatorie mecanică prin oxigenare extracorporală prin membrană

    b) console de contrapulsație intra-aortică

    c) aparat mini-pompă rotativă axială percutană. ”

2. La art. 23, punctele 1-2 și 7-11 se modifică și vor avea următorul cuprins:

 “1. secţie ATI categoria I conform clasificării Ordinul ministrului sănătăţii nr.1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările şi completările ulterioare sau secţie ATI categoria II ; ”

 “2. unitatea sanitară are cel puţin un medic şi cel puţin un asistent medical instruit pentru realizarea procedurilor de asistare circulatorie mecanică prin oxigenare extracorporală prin membrană și / sau minipompă rotativă axială percutană - AP-ECMO ; ”

 ................................................................................................................................................

 “7. acces la laborator cateterism cardiac în maximum 30 de minute, personal și laborator propriu sau contract de colaborare în acest sens; ”

“8. acces permanent la laborator medical şi bacteriologie, personal propriu instruit și aparatură în dotare; ”

“9. acces permanent la unitate de transfuzie proprie, funcțională sau contract de colaborare în acest sens; ”

“10. acces permanent la ecografie cardiacă transesofagiană şi bronhoscopie, aparatură în dotare obligatoriu, plus personal propriu instruit sau contract de colaborare în acest sens; ”

“11. acces permanent la analiza echilibrului acido-bazic, personal propriu instruit și aparatură în dotare; ”

3. La art. 23, după punctul 11 se introduc două noi puncte, punctele 12 și 13, cu următorul cuprins:

”12. acces permanent la radiologie la pat, personal propriu instruit și aparatură în dotare;

 13. acces permanent la tehnici de protezare a funcției renale la pat, personal propriu instruit și aparatură în dotarea secției ATI”.

 **Art. II** - Direcţiile de specialitate din cadrul Ministerului Sănătăţii, direcţiile de sănătate publică judeţene şi a municipiului Bucureşti, precum şi spitalele care derulează AP-ECMO, indiferent de subordonare, vor duce la îndeplinire prevederile prezentului ordin.

    Art. III - Prezentul ordin se publică în Monitorul Oficial al României, Partea I.

 p.MINISTRUL SĂNĂTĂŢII,

Cătălin VIȘEAN

FIŞA DE AVIZARE INTERNĂ

ORDIN

pentru modificarea și completarea Ordinului ministrului sănătăţii nr. 736/2019 **privind aprobarea modului de administrare, finanţare şi implementare a acţiunilor prioritare**

 **pentru asistarea circulatorie mecanică prin oxigenare extracorporală**

**prin membrană sau minipompă rotativă axială percutană - AP-ECMO**

|  |  |  |  |
| --- | --- | --- | --- |
| STRUCTURA | Data solicitării avizului | Data obținerii avizului | Semnătura |
| **STRUCTURA INIȚIATOARE** |  |  |  |
| Direcția generală asistență medicalăDirector general Costin ILIUȚĂServiciul medicină de urgențăȘef serviciuXimena MOLDOVAN |  |  |  |
| **STRUCTURI AVIZATOARE** |  |  |  |
| Direcția generală financiarăDirector generalGeorgeta Bumbac |  |  |  |
| Direcția generală juridicăDirector generalIonuț-Sebastian IAVORServiciul avizare acte normativeŞef serviciuDana Constanța Eftimie |  |  |  |
|  |  |  |
| Secretar generalAlexandru Mihai BORCAN |  |  |  |